Document ID: 32007D0439

РЕШЕНИЕ НА КОМИСИЯТА
от 25 юни 2007 година
за изменение на Решение 2004/452/ЕО за създаване на списък от органи, на чиито изследователи е разрешен достъп до поверителни данни за научни цели
(нотифицирано под номер C(2007) 2565)
(Текст от значение за ЕИП)
(2007/439/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 322/97 на Съвета от 17 февруари 1997 г. относно статистиката на Общността (1), и по-специално член 20, параграф 1 от него,
като има предвид, че:
(1)
Регламент (ЕО) № 831/2002 на Комисията от 17 май 2002 г. за прилагане на Регламент (ЕО) № 322/97 на Съвета относно статистиката на Общността във връзка с достъпа до поверителни данни за научни цели (2), с цел извличане на статистически заключения за научни цели, определя условия, при които може да се дава достъп до поверителни данни, предадени на органите на Общността, и правилата за сътрудничество между Общността и националните органи за улесняване на този достъп.
(2)
С Решение 2004/452/ЕО на Комисията (3) бе създаден списък от органите, на чиито изследователи е разрешен достъп до поверителни данни за научни цели
(3)
The Canada Research Chair of the School of Social Science in the Atkinson Faculty of Liberal and Professional Studies at York University, Ontario, Канада, трябва да бъде разглеждан като орган, който отговаря на изискванията и следователно следва да бъде включен в списъка от агенции, организации и институции, посочени в член 3, параграф 1, буква в) от Регламент (ЕО) № 831/2002.
(4)
Мерките, предвидени в настоящото решение, са в съответствие със становището на Комитета по статистическата поверителност,
ПРИЕ НАСТОЯЩОТО РЕШЕНИЕ:
Член 1
Приложението към Решение 2004/452/ЕО се заменя с текста, посочен в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 25 юни 2007 година.

Labels: 12
7
15
19